 Vinger Rotaryklubb Distrikt 2305

**Referat fra medlemsmøtet 08.03.2016**

Presidenten åpnet møte og minte oss på at det var Kvinnedagen. Kvinneandelen i Vinger Rotary er 22%. I distriktet er andelen kvinner20%.

Hun informerte om at Handicamp er i år avlyst p.g.a. usikkerhet i forhold til lokalitetene.

3.min: Iren informerte om bloggen Mitt Kongsvinger.no.

Inge skulle gjenskape flyslipp under krigen for en skoleklasse fra Brandval. Dette skulle forgå på Ringshella.

Kveldens foredrag «Myter og fakta om norsk asylpolitikk» var ved Henrik Mohn.

Han ga oss innblikk i hvordan asyl- og flyktningpolitikken i Norge blir arbeidet med. Ikke så svart/hvitt som vi tror. Utfordringene er at 60 mill. mennesker er på flukt, og er mer en folkevandring enn flyktningkrise. Jordens befolkning øker med 80 mill. mennesker hvert år. Det utløser ressurskrise, krig, uroligheter og tilslutt folkevandring. Klima ødelegger mulighetene til å brødfø seg, og menneskene trekker til byene. (Syria). 11 mill. syrere på flukt i dag. Denne krisen varslet FN,s høykommissær, Europa ble overrasket.

Mohn var kritisk til UDI og myndighetene. Det var ingen beredskapsplan og var ikke forberedt på det som kom. Blodstrupmoen opprettet mottak på Oppaker, og hadde tilslutt 4 lokasjoner med 450 plasse. Hadde 60 ansatte, og 2000 asylsøkere har vært innom. De fleste var asylsøkere og ikke flyktninger. Tjente 20-30 mill. i løpet av tiden de hadde mottak. Vil bruke noe av pengene til veldedighet. Det er ikke avklart om Blostrupmoen vil fortsette med mottak.

Myter: Flyktningene vil øke arbeidsledigheten. Tyskland tok imot 1,1 mill asylsøkere og flyktninger i 2015. Det registreres i dag laveste arbeidsledighet siden 1991.

Refleksjoner: Vi finner problemer i uvesentlige ting. Vi må dele, ha respekt for andre og løse klima og miljøutfordringene. Det handler om etikk og moral.

«Jorden har nok til alles behov, men ikke til alles grådighet» (Gandhi).

Ta vare på hverandre!